Komisijos reglamentas (EB) Nr. 2239/2002
2002 m. gruodžio 16 d.
iš dalies keičiantis Reglamentą (EB) Nr. 214/2001, nustatantį išsamias Tarybos reglamento (EB) Nr. 1255/1999 taikymo taisykles dėl intervencijos nugriebto pieno miltelių rinkoje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo [1] su paskutiniais pakeitimais, padarytais Komisijos reglamentu (EB) Nr. 509/2002 [2], ypač į jo 10 straipsnį,
kadangi:
(1) Komisijos reglamento (EB) Nr. 214/2001 [3], iš dalies pakeisto Reglamentu (EB) Nr. 1931/2002 [4], 21 straipsnis apribojo valstybių narių intervencinių agentūrų siūlomą parduoti nugriebto pieno miltelių kiekį kiekiu, priimtu į sandėlius iki 2002 m. balandžio 1 d.
(2) Atsižvelgiant į dabartinę rinkos padėtį, kuriai būdingas žemas sezoninės gamybos lygis, į rinką iš viešųjų sandėlių turėtų būti išleista daugiau nugriebto pieno miltelių.
(3) Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 214/2001 21 straipsnyje vietoj "2002 m. balandžio 1 d." įrašoma "2002 m. gegužės 1 d."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. gruodžio 16 d.